Svjetsko prvenstvo u šahu 1908.

**Svjetsko prvenstvo u šahu 1908.** održano u Düsseldorfu i Münchenu u Njemačkoj između 17. augusta i 30. septembra 1908. godine je osmo po redu Svjetsko prvenstvo. Titulu svjetskog prvaka branio je njemački velemajstor Emanuel Lasker, dok je njegov izazivač bio također njemački velemajstor Siegbert Tarrasch. Nakon 16 partija sa 8 pobjeda, 5 remija i 3 poraza, titulu je osvojio Lasker, koji je time zadržao titulu svjetskog prvak u šahu.

## Organizacija turnira 
Već nakon Laskerove pobjede protiv Wilhelma Stenitza na Svjetskom prvenstvu 1896/97., Tarrasch je trebao biti Laskerov izazivač, ali je Lasker dvoboj odbio. Dogovoreni meč u jesen 1904. godine je otkazan, zbog ozljede Tarrascha u nesreći. Tarrasch je pokazao svoju snagu na mnogim turnirima, kao i 1905. u dvoboju protiv Franka Marshalla, Laskerovog izazivača sa Svjetskom prvenstvu 1907. kog je pobijedio sa 8 dobijenih partja, 8 remija i jednim porazom. Za izazivača je ipak izabran američki velemajstor Frank Marshall. U ljeto 1905. na  turniru u Ostendeu, Tarrasch je iza Geze Maroczyija sa Davidom Janowskim podijelio drugo mjesto sa 14 pobjeda, 8 remija i 4 poraza, a na istom turniru 1907. je pobijedio sa osvojenih 12½ bodova iz 20 partija, pobijedivši Schlechtera, Janowskog, Marshalla, Burna i Čigorina. Tarrasch i Lasker su se sastali na turniru u Hastingsu 1895. gdje je pobijedio Tarasch i na turniru u Nürnbergu 1896, kad je pobjedio Lasker.

## Pravila 
mini|desno|Lasker i Tarrasch na Svjetskom prvenstvu u šahu 1908.
Zbog finanscijskih zahtjeva Laskera, prijetilo je otkazivanje turnira. Lasker je tražio fiksni honorar nezavisan od rezultata turnira, za razliku od Tarrascha koji honorar nije zahtijeva. Gradonačelnici Düsseldorfa i Münchena, Wilhelm Marx i Wilhelm von Borscht, su dobrovoljnim prilozima obezbijedli sredstva, te je dogovoreno da se turnir održi u ova dva grada. Pobjednik je trebao postati igrač koji prvi skupi 8 pobjeda. Premija za pobjedu je bila 4.000 maraka, dok bi poraženi dobio 2.500 maraka. Osim toga Lasker je dobio dodatni honorar u iznosu od 7.500, dok je Tarasch odustao od honorara.

Prva partija prvenstva odigrana je u ponedjeljak 17. augusta 1908. u 14:45 u Düsseldorfu i prvenstvo je trebalo trajati do 31. augusta 1908. u Münchenu. Ako bi se jedna partija završila 26. augusta, slijedeći dan ne bi se igrala nova partija, nego bi se slijedeća igrala u Wiesbadenu. Svake sedmice bi se igralo šest dana, a igralo bi se 6 sati poslijepodne i navečer, stim da se nova partija ne bi igrala, ako bi se taj dan prekinuta patija nastavila. Svaki igrač je imao pravo na jedan slobodan dan, koji bi se morao prijaviti najmanje jedan sat prije početka partije. Vremena partija u Düsseldorfu su bila prvi dan od 15-19 sati, a ostale su se partije igrale od 12:30-16:30 i od 18:00-20:00 sati. Predviđeno je bilo 1 sat za 15 poteza. Prva kontrola vremena bila je nakon četiri sata neprekinute igre i 30 odigranih poteza. Razlika u ograničenju vremena, kažnjavala se gubitkom partije. Sudija meča je bio predsjedavajući Šahovskog kluba Stuttgart Otto Rosenfeld. Osim ovigh pravila, važćilo je i pravilo 50 poteza. Analiza partija od strane trećih lica bila je zabranjena i vodila je gubitku partije. Autorska prava partija pripala su igračima, s tim da je Tarrasch svoja prava prenijeo na Njemački šahovski savez.

## Meč 
Prvenstvo je trajalo od 17. augusta do 30. septembra i završilo je ubjedljivom pobjedom Laskera 8:3. Prve četiri partije igrane su u dvorani izložbene hale Kunstpalast u Düsseldorfu, a ostale u Münchenu. Lasker je nakon četiri partije vodio sa 3:1, a Tarrasch je tvrdio da je uzrok slabim igrama kratko pripremno vrijeme, te vjetrovita klima Düsseldorfa. 
::
Nakon ovako visokog poraza Tarrasch se nije oporavio, te je na slijedećim turnirima bilježio loše rezultate. Lasker je 1910. godine odigrao još dva meča za titulu prvaka protiv Schlechtera i Janowskog, koji po mišljenjima svjetskih šahovskih stručnjaka nisu zadovoljavali visoke kriterije za izazivača, a status prvaka svijeta izgubio je 1921. protiv kubanskog velemajstora  Capablance.

## Također pogledajte 
* Svjetsko prvenstvo u šahu 1894.
* Svjetsko prvenstvo u šahu 1896/97.
* Svjetsko prvenstvo u šahu 1907.
* Svjetsko prvenstvo u šahu 1910 (Lasker–Schlechter)
* Svjetsko prvenstvo u šahu 1910 (Lasker–Janowski)
* Svjetsko prvenstvo u šahu 1921.

## Literatura 
* Siegbert Tarrasch: *Der Schachwettkampf Lasker-Tarrasch um die Weltmeisterschaft im August-September 1908.* Verlag von Veit & Comp. Leipzig 1908
* Raymund Stolze: *Umkämpfte Krone - Die Duelle der Schachweltmeister von Steinitz bis Kasparow*. Sportverlag, Berlin 1992, .

## Reference 
## Vanjski linkovi 
Kategorija:1908. u šahu
Kategorija:1908. u Njemačkoj
Kategorija:Šah u Njemačkoj
Kategorija:Sport u Njemačkoj
Kategorija:Sportska takmičenja u Njemačkoj
*